OpenLLM-France/wikimedia huggingface dataset:
# Afrika Bibang

Afrika Bibang (Algorta, Bizkaia, 1975) abeslaria da. Musika beltza kantatu du nagusiki, eta bakarlari, Ke No Falte zein Etsaiak taldeetan aritu da, besteak beste. Ekuatore Gineako etorkinen alaba. eta Euskalduna da bera. A ereduan egin zituen ikasketak, baina 14 urte zituenean AEKn euskara ikasten hasi zen. Orain, euskaraz nahiz gaztelaniaz eta ingelesez abesten du.

## Bizitza

Gurasoak Ekuatore Gineakoak izaki, txikitatik entzun izan du musika beltza: Afrikako musika, soula, reggaea, jazza...
1993an hasi zuen bere musika ibilbidea, eta hasieratik ahotsa izan da bere instrumentua. 2004 arte korista lanak egin ditu bizkaitarrak. Ke No Falte reggae taldean hasi zen, eta gero hainbat urte egin zituen Lekeitioko Etsaiak bandarekin. Fermin Muguruzak ere bere ondoan nahi izan zuen, eta Brigadistak Sound System lanetik aurrera luzaroan kolaboratu zuten. Muguruza izan zen, hain zuzen ere, Afrika bakarlana argitaratzera animatu zuena, 2004an.
Atzerrian hainbat urtez ibili ondoren 2019an Euskal Herrira itzuli eta Nomada diskoa plazaratu zuen.

## Diskografia

* Entzun (2004, Metak)
* Nomada (2019, Airaka)
* Ispiluaren aurrean (2021) (EP)

## Erreferentziak

* 1 2 Jon GURRUTXAGA: «Afrika Bibang, sustraiei jarraika», Argia, 1960. zenbakia, 2004-10-03. Creative Commons Aitortu-PartekatuBerdin 3.0 Unported lizentziarekin argitaratua.
* ↑ «Entzun» www.badok.eus (Noiz kontsultatua: 2019-12-13).
* ↑ «Nomada» www.badok.eus (Noiz kontsultatua: 2019-12-13).
* ↑ Ispiluaren aurrean. In Badok. .

## Kanpo estekak

* Musika Metak: Afrika
* Datuak: Q12252830
# Africa (Totoren abestia)

Africa (euskaraz Afrika), Toto estatubatuar rock taldearen abesti bat da. Toto IV (1982) diskoan argitaratu zuten.

## Kanpo estekak

* Africa abestiaren bideoklipa entzungai eta ikusgai, Youtube.com (Ingelesez)
* Datuak: Q383842
# Africo

Africo Italiako udalerri bat da. Reggio di Calabriako probintzian kokatuta dago, Calabria eskualdean. 2.733 biztanle ditu, 53,9 kilometro koadroko azaleran banatuta.

## Mugakideak

Africok honako udalerri hauekin egiten du muga:
Bianco Bruzzano Zeffirio Cosoleto Roghudi Staiti Sant'Agata del Bianco Samo Bova

## Kanpo estekak

* Datuak: Q54556
* Multimedia: Africo / Q54556
# Afrika, Asia eta Hego Amerikako Herrien Elkartasunerako Erakundea

Afrika, Asia eta Hego Amerikako Herrien Elkartasunerako Erakundea (gaztelaniaz: Organización de Solidaridad de los Pueblos de África, Asia y América Latina edo OSPAAAL) 1966ko urtarrilaren 12an sortu zen, Habanan, Konferentzia Trikontinentalean (edo Hiru Kontinenteetako Konferentzia). Mugimendu haren helburua zen inperialismoaren eta neoliberalismoaren aurka eta giza eskubideen alde borrokatzea.

## Konferentzia Trikontinentala

Konferentzia Trikontinentala (Asiako, Afrikako eta Hego Amerikako Herriekiko Elkartasun Konferentzia) 1966ko urtarrilaren 3tik 15era iragan zen, Habanan. 82 herrialdetako 500 ordezkari eta 200 behatzaile bildu ziren han.

### Erabakiak

Konferentzia hartan sortu zen Afrika, Asia eta Hego Amerikako Herrien Elkartasunerako Erakundea (OSPAAAL).
Konferentzia hartan hainbat erabaki hartu zituzten, OSPAAAL sortzeaz gain:
* Kubari sostengua ematea blokeo denboran
* Vietnami elkartasuna
* Amerikako Estatu Batuak etsai nagusi gisa izendatzea

### Ben Barkaren eragina

Konferentzia haren antolaketaren arduradun nagusia zen Mehdi Ben Barka Marokoko politikari ezkertiarra. Itxura guztien arabera, konferentzia hura antolatzeagatik bahitu zuten Parisen, pare bat hilabete lehenago. Geroztik desagertuta dago. Bahiketa haren ondorioz, konferentzia haren ospea eta hedapena asko mugatu ziren, eta bigarren konferentzia, berez 1968an Kairon antolatu behar zena, bertan behera gelditu zen.

## OSPAAALen funtzioa

OSPAAALek harremanak izan zituen mundu osoko sindikatuekin eta elkartasun taldeekin. Kanpaina bizia egin zuen Vietnamgo gerraren eta Amerikako Estatu Batuetako presidente Richard Nixonen aurka. Horrekin lotuta, herrien arteko elkartasuna aldarrikatu zuen, Vietnam, Kanbodia eta Laosen alde. Halaber, AEBek Kubari ezarritako enbargoaren kontra ere aritu zen.
# Afrika-ko gerra. 1859-1860

Afrika-ko gerra. 1859-1860 Antonio Zavalak atondutako bertso-antologia ezaguna da. 1977an plazaratua, egile desberdinen bertso paperak bildu zituen, euskaldunek gerra horretan izan zuten presentzia azaltzeko, hitzaurre interesgarriarekin batera. Bertso bakoitzaren sarreran Zavalak azalpen ugari eman zuen: non aurkitu zuen, nork idatzi zuen eta abarreko informazioa bilduz. Orokorrean, testigantza aberatsak bildu zituen liburu honetan.

## Kanpo estekak

* Liburu osoa Euskaltzaindiaren webgunean.
* Datuak: Q57670360
# Africa Fanlo

Afrika Fanlo (Bartzelona, Katalunia, 1972) ilustratzaile katalana da. Arte Ederretan lizentziatua, Bartzelonako Unibertsitatean, pinturan eta grabatuan espezializatua. Bere sorkuntza-kezkak argitalpenen mundura eramaten ditu, eta ibilbide luzea du haurrentzako liburuen ilustratzaile gisa, hogeita hamar izenburu baino gehiagorekin.

## Ibilbidea

Cavall Fort eta Tretzevents-ekin aritzen da lanean, eta album ilustratuak argitaratu ditu La Galera, Cruïlla, Edebé, Barcanova, Publicacions de l´Abadía de Montserrat, Alba Editorial, Intermón Oxfam, Fragmenta Editorial, besteak beste, eta liburuak atzerrira Oskar Éditeur i International Baccalaureatekin. 2004an, APICek emandako Junceda saria jaso zuen, Bartzelonako Auditorioak argitaratutako Els colors del metall liburuagatik. BAU eta Massana Eskolako irakasleak hainbat workshopetan parte hartu du, hala nola Big Draw 2012, Bartzelonako Picasso Museoak sustatua, Difumina 2012 edo Portbouko Grafismoaren Jaia 2009-2010.
Ilustrazioak Kataluniako Telebista saioetan agertu dira, hala nola Una mà de contes i El Club Super 3, Agustí Vilaren La mosquitera (2010) filmean, Dr. Oceanon (Mexiko) argitalpen-taldeko wonderrak eta Londjik sortutako jostailuen diseinuak. Gaur egun, beste diziplina batzuk lantzen ditu, hala nola bideoa, animazioa, dantza eta musika, arte-zuzendari eta ikus-entzunezko produkzio-etxe bateko zuzendari gisa.
2024an Basauriko Marienea Emakumeen Etxeak antolatutako "Heriotza duina eta ilustratua" erakusketan Agurra pieza jarri zuen ikusgai, beste hainbat ilustratzaileren lanekin batera.

## Erreferentziak

* ↑ «Tria33 -» Canal 33 23-03-2016.
* ↑ «Àfrica Fanlo» web (Kosmopolis 2015 (CCCB via OTRS)).

## Kanpo estekak

* La Mort Digne IlustrazioaAutoritate kontrola Wikimedia proiektuak Datuak: Q21402483 Identifikadoreak WorldCat VIAF: 87234182 ISNI: 0000000120300711 BNE: XX1507260 GND: 134129644 LCCN: no2009052088 NKC: mzk2017963187 SUDOC: 160631750 UB: a1322368
* Datuak: Q21402483
# Ad Turres Albas

Ad Turres Albas Lazioko antzinako hiria izan zen. Ad Turres Albas, jatorriz, Volskoek sortutako hiria zen. Gaur egun ez da zehatz-mehatz jakin non zegoen baina itsasertzean zegoen, Circeiitik 15 kilometrotara eta Asturatik beste hainbeste. Egun Mura di San Donato proposatu da hiriaren lekua bezala. Severiana galtzadan zegoen.

## Erreferentziak

* ↑ https://pleiades.stoa.org/places/432644
* ↑ https://www.tesaurohistoriaymitologia.com/index.php/es/

## Kanpo estekak

* Datuak: Q4678189
# Ad antiquitatem argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad antiquitatem argudioa (euskaraz Usadioari erregutu) antzinatik zeozer egin edo sinistu izan baldin bada, orduan ongi dagoela edo egia delako baieztapenean oinarritzen den falazia bat da.
Argudio honek hiru suposizio egiten ditu:
* Antzinako pentsamoldea indarrean sartu zenean zuzena zela frogatu zela, hori gezurra izan daiteke, usadioa fundamentu okerretan oinarritua egon baitaiteke.
* Iraganean argudio hau frogarazi zuten arrazoiak gaur egunerako baliagarriak izaten jarraitzen dutela. Zirkunstantziak aldatu badira hau gezurra izan liteke.
* Statu quoa mantentzea aldaketaren aukeraren aurrean hobeagoa ala desiragarriagoa dela, hau okerra izan liteke.
Zenbait adibide:
* Gizartea beti zaldiz mugitu izan da. Ez dago zertan autoz bidaiatu beharrik. Gezurtatzea: Gaur egun bidaia luzeagoak burutu behar direnez, zaldiak ez lirateke egokiak distantzia horiek burutzeko.
* Ideia txarra izango da, inork ez baitu lehendik egin. Gezurtatzea: Lehendik egina ez izatea ez du esan nahi ideia horrek porrot egingo duenik.
* Lege hauek 100 urtez bete izan dira. Ez dago haiek aldatzeko arrazoirik. Gezurtatzea: Baliteke hori egitea aholkatzen duten eta erlatiboki garrantzitsuak diren aldaketak jazo izana.
* Emakumeak betiko legez etxean gelditu beharra dute. Gezurtatzea: Antzinako gizarte desoreken ondorioz emakumeak etxetik kanpo lan egiteko aukera gutxi zituzten. Hori gaur egun jada ez da hala.

## Kanpo estekak

* Datuak: Q1993735
# Ad augusta per angusta

Ad augusta per angusta latinezko esamoldea da eta, hitzez hitz, “leku gorenetara leku estuetatik” esan nahi du. Per angusta ad augusta ordena ere har lezake.
Gotzon Garatek bere Atsotitzak bilduman, euskarazko ordaina topatu zuen: 4225. Errau bat (h)auts jan bio (behar da) zerura fateko (joateko). Egileak argitzen du 'errau' hitzak laboreak neurtzeko erabiltzen zen neurria zela: 22 kilo.

## Forma

Sintaktikoki aditza elipsian duen perpausa da, bi adizlagunez osatua (NORA eta NONDIK ZEHAR). Esamolde honetako augusta eta angusta hitzen artean paronimia dago.

## Esanahia

Adierazten du loria edo arrakasta ez direla erraz lortzen, estuasunak pasatuta baizik. Bere forma eta zentzuagatik ad astra per aspera esamolde latindarrarekin du antza.

## Kanpo estekak

* Datuak: Q22248679
* Multimedia: Ad augusta per angusta / Q22248679
# Ad consequentiam argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad consequentiam argudioa edota argumentum ad consequentiam (latinez ondorioetan argudiatua) argudio edo baieztapen bati erantzuteko dakartzan ustezko ondorio negatibo edo positiboak aipatzean datzan falazia logiko bat da. Honako egitura du:
* A-k B baieztatzen du
* B-k ondorio gisa C du, negatiboa edo txarra dena
* Hortaz, B gezurra da
Egota guztiz alderantzizkoa:
* A-k B baieztatzen du
* B-k ondorio gisa C du, positiboa edo ona dena
* Hortaz, B egia da

## Kanpo estekak

* Datuak: Q777000
# Ad Dhahirah

Ad Dhahirah (arabieraz: محافظة الظاهرة‎; Muḥāfaẓat aẓ-Ẓāhirah) Omango 11 gobernoratoetako (muhafazah) bat da. 2011 arte eskualdea zen (mintaqah). 37.000 kilometro koadroko eremua hartzen du, eta 151.664 biztanle zituen 2010ean. Hiririk garrantzitsuena Ibri da.

## Barrutiak

Eskualde honen barnean 3 barruti (wilayat) daude:
* Ibri
* Yanqul
* Dank.

## Erreferentzia

* ↑ Governorates of Sultanate Of Oman. Ministry of Information, omanet.om (Noiz kontsultatua: 2018-8-18).

## Kanpo estekak

* Datuak: Q1468596
# Ad Marciam de consolatione

Ad Marciam de consolatione (latinezko 'Marziari kontsolazioa') Seneka filosofoarengandik egun kontserbatzen den lehenengo liburua da, 40. urtearen inguruan idatzitakoa. Gutun erako entsegu moduan idatzirik dago. Cremutius Cordus historialariaren alaba den Marzia andere aristokratikoaren semearen heriotza dela eta idatzi zuen. Marziaren semeak Zesaren hiltzaileen apologia hil zuten Tiberioren aginduz. Ez da erromatar kulturan gai horrekin idazten den lehenengo liburua: Zizeronek Tulia bere alabaren heriotza dela-eta bere burua kontsolatzeko idazki bat ere ezagutzen da, Consolatio izen berberaz.

## Haria

Heriotzak dakarren tristura ulertuz baina aldi berean tristurak dakarren hondamena nabarmenduz, bi emakumeren ereduak azaltzen ditu. Batetik Martzeloren heriotza sekulan ahaztu ez zuen Oktavia Gaztearen kasua kontatzen du, eta bestetik, Druso semearen heriotza onartu zuen Livia Drusilaren kasua. Pertsona eta herria zein diren, heriotzak dakarren tristura era ezberdinetan bizitzen dela aipatzen du eta horregatik ez dela aldaezina eta egonkorra den naturazkoa aparteko tristuraz hartzea pertsona maitatu baten heriotza. Estoizismoaren ikasbideari jarraituz, patuaren kolpeak onartu behar dira. Bizitzak ematen digun oro bizitzak eraman duela eta denak heriotzara goazela dio azkenik, geratzen zaizkigun arima eta pentsamendua heriotza onartzera eraman behar ditugula aholkatzearekin batera.

## Kanpo estekak

* Latinezko jatorrizko bertsioa: Ad_Marciam, de Consolatione, latinezko wikisource webgunean.
* Datuak: Q3687423
# Ad crumenam argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad crumenam argudioa (latinezko crumena, ae 'diruarentzako patrika, dirua') zerbait proposatzen duena aberatsa delako zerbait egia dela ondorioztatzean duen falazia mota bat da. Egitura hau du:
* Ak B esaten du;
* A aberatsa da,
* Beraz, B egia da.
Falazia honek oso ohikoa da artearen, filmen, bideojokoen edo musikaren kritiketan, adibidez: "X produktua kritikatu dezakezu, baina milioiak sortzen ditu, beraz merituren bat izango du".
Kontrako falazia argumento ad lazarum da.

## Adibideak

* Hain azkarra bazara, zergatik ez zara aberatsa?
* Bill Gates eredu bat da: hain aberatsa bada, zerbait ona egingo zuen.
* Lege berri hau ideia ona da: horren aurka dauden gehienak gutxieneko soldata kobratzen duten jendilajeak dira.
* — Gizon hau inozoa da — Inozoa? Zuk baino gehiago irabazten du!

## Kanpo estekak

* Datuak: Q2861095
# Ad Deir

Ad Deir (Monasterioa; arabieraz: الدير) edo Deir, Jordaniako nabateoen Petra hiri historikoan dagoen eraikin ezagunenatiko bat da (ezagunena zalantzarik gabe Khazneh da).

## Ezaugarriak

Eraikin monumental hau harrian induskatuta dago eta harriz osatuta dago ere bai. 45 metro garaiera du eta 50 zabalerakoa. Arkitekturaren ikuspuntutik nabateo klasikoko estilokoa da.

## Historia

I. mendean eraikitako hilobia da, Obodas I.a erregearen omenez (K.a. 96 - K.a. 85). Errege honek bere herrirako garaipen handiak lortu zituen baina, azkenean, Seleukotarrek hil zuten; hala ere, nabateoek gerra irabazi zuten. Bere herrirako Obodas jainko bat izan zen. Haren gorpua Negeven lurperatu zuten.

## Erreferentziak

* ↑ https://sacredsites.com/middle_east/jordan/petra_ruins.html

## Ikus, gainera

* Petra
* Nabateo

## Kanpo loturak

* Tenplua Youtubeko bideo batean.
* Datuak: Q345467
* Multimedia: El Deir / Q345467
# 2024ko Udako Olinpiar Jokoetako piktogramak

2024ko Udako Olinpiar Jokoetako piktogramak 2024ko Parisko Olinpiar Jokoetako kirolak eta lehiaketak sinbolizatzeko sortu ziren piktograma olinpikoak izan ziren. Aurreko Jokoetako piktogrametako ikonografian aldaketa ekarri zuten, silueta antropomorfikoak alboratuz, simetria ardatzen inguruan sortutako armarri formak sortu baitzituzten Joachim Roncin jokoetako diseinu-arduradunak zuzendaritzapean.

## Deskribapena

Sortu zuten sortan piktograma bakoitzak kirolaren tresna bereizgarri bat aurkezten du, hala nola arkularitzarako geziak, txirrindularitzarako bizikletak edo saskibaloirako baloi bereizgarria. Era berean, joko-zelaia edo pista ere ageri da, kirol bakoitzeko jokalekuaren ezaugarri bereizgarri bat erakusten dute. Piktograma guztiak simetriaz diseinatuta daude, X formako ardatz baten inguruan, armarri itxura sendotuz.
Aurreko piktogramekin haustura nahita bilatu zutela azaldu zuen Julie Matikhine Jokoetako marka-zuzendariak, eta besteak beste erabakia gazteekin eta haien komunikatzeko moduarekin konektatzeko premian oinarritu zuen. Halaber diseinu berriak funtzio emotiboarekin sortu zituzten, adierazgarriarekin baino gehiago. Artifiziorako pentsatutako grafismoa da, ez zerbitzurako; hau da, ez piktograma ohikoak toki publiko batean jendea toki jakin batera bideratzeko izan dezakeen funtziorako.

## Erreferentziak

* ↑ (Gaztelaniaz) Gómez, Hugo. (2023-03-24). «París 2024 «reinventa» los pictogramas de los Juegos Olímpicos» La Criatura Creativa (Noiz kontsultatua: 2024-09-08).
* ↑ (Frantsesez) graphéine, Tiphaine. (2023-02-14). «Les nouveaux pictogrammes des Jeux Olympiques de Paris 2024 n'auront pas la médaille d'or» Graphéine - Agence de communication Paris Lyon (Noiz kontsultatua: 2024-09-08).
* 1 2 (Gaztelaniaz) Faura, Romualdo. (2023-02-13). «Pictogramas olímpicos, ¿son cosa del pasado?» Brandemia (Noiz kontsultatua: 2024-09-09).

## Kanpo estekak

* Datuak: Q129653870
* Multimedia: 2024 Summer Olympics pictograms / Q129653870
# 2024ko Turkiako Itzulia

2024ko Turkiako Itzulia :
| Datu orokorrak ||
| Lasterketa | 59. Turkiako Itzulia |
| Txapelketa | 2024 UCI ProSeries 2.Pro |
| Etapak | 8 |
| Datak | apirilak 21 – 2024.eko apirilak 28 |
| Luzera | 1.188,3 km |
| Herrialdea | Turkia |
| Irteera-lekua | Antalya |
| Helduera-lekua | Istanbul |
| Taldeak | 25 |
| Parte-hartzaileak | 172 |
| Amaitu dutenak | 150 |
| Bataz besteko abiadura | 45,905 km/o |
| Emaitzak ||
| Txapelduna | Frank van den Broek (Team dsm-firmenich PostNL) |
| Txapeldunordea | Merhawi Kudus (Terengganu Cycling Team) |
| Hirugarrena | Paul Double (Polti Kometa) |
| Puntukako sailkapena | Tobias Lund Andresen (Team dsm-firmenich PostNL) |
| Eskalatzailerik onena | Vinzent Dorn (Bike Aid) |
| Sprinter onena | Vinzent Dorn (Bike Aid) |
| Talderik onena | Q36.5 Pro Cycling Team |
| ◀2023 | |
| Dokumentazioa ||
2024ko Turkiako Itzulia txirrindularitza itzuli honen 59. edizioa izan zen. 2024ko apirilaren 21ean hasi eta hilaren 28an amaitu zen.
UCI ProSeriesko 2.1 mailan egon zen eta Frank van den Broek nederlandarrak irabazi zuen.

## Etapak

| Etapa | Data | Etapako hiriak | type | Luzera (km) | Etapako garailea | Sailkapen orokorreko liderra |
| 1 | Apik 21 | Antalya – Antalya | etapa laua | 134,7 | Fabio Jakobsen | Fabio Jakobsen |
| 2 | Apik 22 | Kemer – Kaş | etapa gorabeheratsua | 190,6 | Max Kanter | Henri Uhlig |
| 3 | Apik 23 | Fethiye – Marmaris | etapa gorabeheratsua | 156,3 | Giovanni Lonardi | Giovanni Lonardi |
| 4 | Apik 24 | Marmaris – Halikarnaso | etapa gorabeheratsua | 137,9 | Tobias Lund Andresen | Tobias Lund Andresen |
| 5 | Apik 25 | Halikarnaso – Kuşadası | etapa gorabeheratsua | 177,9 | Tobias Lund Andresen | Tobias Lund Andresen |
| 6 | Apik 26 | Kuşadası – Manisa | mendiko etapa | 160,1 | Frank van den Broek | Frank van den Broek |
| 7 | Apik 27 | Esmirna – Esmirna | etapa gorabeheratsua | 125,4 | Tobias Lund Andresen | Frank van den Broek |
| 8 | Apik 28 | Istanbul – Istanbul | etapa gorabeheratsua | 105,4 | stage neutralised | |

### 1. etapa

Iturria : ProCyclingStats :
Iturria : ProCyclingStats :

### 2. etapa

Iturria : ProCyclingStats :
Iturria : ProCyclingStats :

### 3. etapa

Iturria : ProCyclingStats :
Iturria : ProCyclingStats :

### 4. etapa

Iturria : ProCyclingStats :
Iturria : ProCyclingStats :

### 5. etapa

Iturria : ProCyclingStats :
Iturria : ProCyclingStats :

### 6. etapa

Iturria : ProCyclingStats :
Iturria : ProCyclingStats :

### 7. etapa

Iturria : ProCyclingStats :
Iturria : ProCyclingStats :

### 8. etapa

Zortzigarren etapa bertan behera utzi behar izan zuten eguraldi kaxkarragatik.

## Sailkapenak
### Sailkapen orokorra

Iturria : ProCyclingStats :

#### Taldekako sailkapena
## Erreferentziak

* ↑ Tour of Turkey: Van den Broek secures overall win as final stage is neutralised

## Kanpo estekak

* Datuak: Q124217488
# 2024ko Txileko baso-suteak

2024an Txilen izandako baso-suteak otsailean Valparaíso, O'Higgins, Maule, Biobío eta Los Lagos eskualdeetan izandako foku anitzetan sortu ziren gertakari batzuk dira, eta larrienak Valparaísoko eskualdean kontzentratu ziren 2024ko otsailaren 3an. Gobernuak 2010eko Txileko lurrikararen ostean herrialdeko tragediarik larrienatzat jo ditu. Bi egunetarako dolu nazionala ere ezarri du. 131 hildakorekin, Valparaíso eskualdeko suteak azken 15 urteotako munduko hilgarrienak, XXI. mendeko bigarren hilgarrienak (2009ko Australiako suteen ondoren) eta Txileko historiako hilgarrienak bezala sailkatu dira.

## Erreferentziak

* ↑ Nares, Paulina. (3 de febrero de 2024). «Al menos 19 muertos por incendios en Valparaíso, Chile, informa el Gobierno» CNN Chile.
* ↑ «Incendios sin control en Chile: elevan a 56 la cifra de muertos y ya es la peor tragedia del país desde el terremoto de 2010» Clarín 4 de febrero de 2024.
* ↑ Rubio, Paz. (4 de febrero de 2024). «Presidente Boric decreta duelo nacional por fallecidos en incendios de Valparaíso: “Es la tragedia más grande que hemos vivido desde el terremoto del 27-F”» La Tercera.
* ↑ «Incendio en Valparaíso se transforma en el segundo más letal del mundo en el siglo XXI» Meganoticias 5 de febrero de 2024.
* ↑ «Chile registra incendio forestal con mayor número de muertos a nivel mundial en los últimos 15 años» Teletrece 5 de febrero de 2024.
* ↑ Bomberos centra trabajo en búsqueda de víctimas y control de amagos de incendio. 6 de febrero de 2024.

## Kanpo estekak

* Datuak: Q124415411
* Multimedia: 2024 Chile wildfires / Q124415411